CELEX: 32009R0068
Language: et
Date: 2009-01-23 00:00:00
Title: Komisjoni määrus (EÜ) nr 68/2009, 23. jaanuar 2009 , millega kohandatakse üheksandat korda tehnika arenguga nõukogu määrust (EMÜ) nr 3821/85 maanteevedudel kasutatavate sõidumeerikute kohta (EMPs kohaldatav tekst)

24.1.2009   
            
            
               ET
            
            
               Euroopa Liidu Teataja
            
            
               L 21/3
            
         
      KOMISJONI MÄÄRUS (EÜ) nr 68/2009,
   23. jaanuar 2009,
   millega kohandatakse üheksandat korda tehnika arenguga nõukogu määrust (EMÜ) nr 3821/85 maanteevedudel kasutatavate sõidumeerikute kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta, (1) eriti selle artikli 17 lõiget 1,
   ning arvestades järgmist:
   
               (1)
            
            
               Määruse (EMÜ) nr 3821/85 I B lisaga on kehtestatud autovedudel kasutatavate sõidumeerikute konstruktsiooni, katsetamise, paigaldamise ja kontrolli tehnilised näitajad.
            
         
               (2)
            
            
               Pöörates erilist tähelepanu süsteemi üldisele turvalisusele ja selle kohaldamisele määruse (EMÜ) nr 3821/85 reguleerimisalasse kuuluvate sõidukite suhtes, tuleks määruse I B lisasse kanda teatavad tehnilised näitajad, et võimaldada selle lisa sätetele vastavate sõidumeerikute paigaldamist M1- ja N1-kategooria sõidukitele.
            
         
               (3)
            
            
               Käesoleva määrusega ette nähtud meetmed on kooskõlas määruse (EMÜ) nr 3821/85 artikli 18 kohaselt loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 3821/85 I B lisa muudetakse järgmiselt:
   
               1.
            
            
               I peatükki lisatakse järgmine mõiste:
               
                           „rr)
                        
                        
                           „adapter”: sõidumeeriku osa, mis registreerib pidevalt sõiduki kiiruse ja/või läbitud vahemaa ning:
                           
                                       —
                                    
                                    
                                       mis paigaldatakse ja mida kasutatakse ainult selliste M1- ja N1-kategooria sõidukite puhul (vastavalt nõukogu direktiivi 70/156/EMÜ II lisa määratlusele), mis võeti esimest korda kasutusele ajavahemikul 1. maist 2006 kuni 31. detsembrini 2013,
                                    
                                 
                                       —
                                    
                                    
                                       mis paigaldatakse sõidukisse juhul, kui tehniliselt ei ole võimalik paigaldada ühtki muud tüüpi liikumisandurit, mis muus osas vastab käesoleva lisa ja selle 1.–11. liite sätetele;
                                    
                                 
                                       —
                                    
                                    
                                       mis paigaldatakse sõidukiüksuse ning kiiruse-/vahemaaimpulsse genereerivate sisseehitatud andurite või muude liideste vahele.
                                    
                                 
                     
                  Sõidukiüksuse seisukohalt toimib adapter samal viisil nagu käesoleva lisa ja selle 1.–11. liite sätetele vastav sõidukiüksusega ühendatud liikumisandur.
               
               
                  Sellise adapteri kasutamine eespool kirjeldatud sõidukites võimaldab paigaldada ja nõuetekohaselt kasutada kõigile käesoleva lisa nõuetele vastavaid sõidukiüksusi.
               
               
                  Nende sõidukite puhul koosneb sõidumeerik kaablist, adapterist ja sõidukiüksusest.”
            
         
               2.
            
            
               V peatüki 2. jao nõue 250 asendatakse järgmisega:
               
                           „250.
                        
                        
                           Tahvlile on kantud vähemalt järgmised üksikasjad:
                           
                                       —
                                    
                                    
                                       volitatud paigaldaja või töökoja nimi, aadress või kaubanimi;
                                    
                                 
                                       —
                                    
                                    
                                       sõidukit iseloomustav koefitsient kujul „w = … imp/km”,
                                    
                                 
                                       —
                                    
                                    
                                       sõidumeeriku konstant kujul „k = … imp/km”,
                                    
                                 
                                       —
                                    
                                    
                                       sõidumeeriku konstant kujul „l = … mm”,
                                    
                                 
                                       —
                                    
                                    
                                       rehvi suurus;
                                    
                                 
                                       —
                                    
                                    
                                       kuupäev, millal määrati sõidukit iseloomustav koefitsient ja mõõdeti rattarehvide efektiivümbermõõt;
                                    
                                 
                                       —
                                    
                                    
                                       sõiduki valmistajatehase tähis;
                                    
                                 
                                       —
                                    
                                    
                                       sõiduki osa, millele adapter (kui see on olemas) on paigaldatud;
                                    
                                 
                                       —
                                    
                                    
                                       sõiduki osa, millele on paigaldatud liikumisandur, kui see ei ole ühenduses käigukastiga või kui ei kasutata adapterit;
                                    
                                 
                                       —
                                    
                                    
                                       adapteri ja sellesse sisenevaid impulsse edastava sõidukiosa vahelise kaabli värvi kirjeldus;
                                    
                                 
                                       —
                                    
                                    
                                       adapteri sisseehitatud liikumisanduri seerianumber.”;
                                    
                                 
                     
         
               3.
            
            
               V peatüki 2. jaosse lisatakse järgmine nõue:
               
                           „—
                        
                        
                           250a.
                        
                     
                           —
                        
                        
                           Adapteritega varustatud sõidukite või käigukastiga ühendamata liikumisanduritega sõidukite paigaldustahvlid tuleb kinnitada paigalduse ajal. Muudele sõidukitele kinnitatakse uut teavet sisaldavad paigaldustahvlid paigaldamisele järgneva kontrolli käigus.”;
                        
                     
         
               4.
            
            
               11. liite järele lisatakse käesoleva määruse lisas sätestatud 12. liide.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust hakatakse kohaldama kuus kuud pärast avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. jaanuar 2009
      
         
            Komisjoni nimel
         
         
            asepresident
         
         Antonio TAJANI
         
      
   
   
      (1)  EÜT L 370, 31.12.1985, lk 8.
   
      LISA
      
         12. liide
         M1- JA N1-KATEGOORIA SÕIDUKITE ADAPTER
         SISUKORD
         
                     1.
                  
                  Lühendid ja viitedokumendid
               
                     1.1.
                  
                  Lühendid
               
                     1.2.
                  
                  Standard
               
                     2.
                  
                  Adapteri üldomadused ja funktsioonid
               
                     2.1.
                  
                  Adapteri üldkirjeldus
               
                     2.2.
                  
                  Funktsioonid
               
                     2.3.
                  
                  Turvalisus
               
                     3.
                  
                  Nõuded sõidumeerikule adapteri paigaldamisel
               
                     4.
                  
                  Adapteri konstruktsiooni- ja funktsionaalsed nõuded
               
                     4.1.
                  
                  Sisenevate kiiruseimpulsside liidestamine ja kohandamine
               
                     4.2.
                  
                  Sisenevate impulsside suunamine sisseehitatud liikumisandurisse
               
                     4.3.
                  
                  Sisseehitatud liikumisandur
               
                     4.4.
                  
                  Turbenõuded
               
                     4.5.
                  
                  Tööomadused
               
                     4.6.
                  
                  Materjalid
               
                     4.7.
                  
                  Märgised
               
                     5.
                  
                  Sõidumeeriku paigaldamine adapteri kasutamisel
               
                     5.1.
                  
                  Paigaldamine
               
                     5.2.
                  
                  Plommimine
               
                     6.
                  
                  Kontroll, ülevaatus ja remont
               
                     6.1.
                  
                  Korrapärased ülevaatused
               
                     7.
                  
                  Sõidumeeriku tüübikinnitus adapteri kasutamisel
               
                     7.1.
                  
                  Üldosa
               
                     7.2.
                  
                  Funktsionaalsertifikaat
               1.   LÜHENDID JA VIITEDOKUMENDID
         1.1.   Lühendid
         Eesti keeles ei kohaldata
         1.2.   Standard
         
            Road vehicles – Tachograph systems – Part 3: Motion sensor interface (Maanteesõidukid – Sõidumeerikusüsteemid – 3. osa: liikumisanduri liides)
         
         2.   ADAPTERI ÜLDOMADUSED JA FUNKTSIOONID
         2.1.   Adapteri üldkirjeldus
         
                     ADA_001
                  
                  
                     Adapter varustab sõidukiüksust pidevalt andmetega sõiduki kiiruse ja läbitud vahemaa kohta.
                     Adapter on ette nähtud ainult sõidukitele, mis peavad vastavalt käesolevale määrusele olema varustatud sõidumeerikuga.
                     Adapter paigaldatakse ja seda kasutatakse ainult selliste punktis rr määratletud sõidukite puhul, millele ei ole tehniliselt võimalik paigaldada ühtki muud tüüpi liikumisandurit, mis muus osas vastab käesoleva lisa ja selle 1.–11. liite sätetele.
                     Adapterit ei tohi mehaaniliselt ühendada sõiduki liikuva osaga, nagu on sätestatud käesoleva lisa 10. liite punktis 3.1, vaid see ühendatakse kiiruse-/vahemaaimpulsse edastavate sisseehitatud andurite või muude liidestega.
                  
               
                     ADA_002
                  
                  
                     Käesoleva lisa VIII jao sätete alusel („Sõidumeeriku ja sõidumeerikukaartide tüübikinnitus”) tüübikinnituse saanud liikumisandur paigaldatakse adapteri korpusesse, milles paikneb ka konverter sisenevate impulsside suunamiseks sisseehitatud liikumisandurisse. Sisseehitatud liikumisandur peab olema ühendatud sõidukiüksusega nii, et oleks tagatud sõidukiüksuse ja adapteri vahelise liidese vastavus standardi ISO16844-3 nõuetele.
                  
               2.2.   Funktsioonid
         
                     ADA_003
                  
                  
                     Adapter täidab järgmisi funktsioone:
                     
                                 —
                              
                              
                                 sisenevate kiiruseimpulsside liidestamine ja kohandamine;
                              
                           
                                 —
                              
                              
                                 sisenevate impulsside suunamine sisseehitatud liikumisandurisse;
                              
                           
                                 —
                              
                              
                                 kõik sisseehitatud liikumisanduri funktsioonid, mis tagavad liikumisandmete edastamise sõidukiüksusele.
                              
                           
               2.3.   Turvalisus
         
                     ADA_004
                  
                  
                     Adapteri turvalisust ei sertifitseerita käesoleva lisa 10. liites määratletud liikumisanduri üldise turbe-eesmärgi alusel. Selle asemel kohaldatakse käesoleva liite punktis 4.4 sätestatud turbenõudeid.
                  
               3.   NÕUDED SÕIDUMEERIKULE ADAPTERI PAIGALDAMISEL
         Käesolevas ja järgmistes peatükkides sätestatud nõuded näitavad, kuidas tuleb mõista käesoleva lisa nõudeid adapteri kasutamise korral. Nõuete asjaomased numbrid on esitatud sulgudes.
         
                     ADA_005
                  
                  
                     Iga adapteriga varustatud sõiduki sõidumeerik peab vastama kõikidele käesoleva lisa sätetele, välja arvatud juhul, kui käesoleva liitega on ette nähtud teisiti.
                  
               
                     ADA_006
                  
                  
                     Paigaldatud adapteriga sõiduki sõidumeerik koosneb kaablist, adapterist (liikumisanduri asemel) ja sõidukiüksusest (001).
                  
               
                     ADA_007
                  
                  
                     Sõidumeeriku sündmuste ja/või rikete tuvastamise funktsioon seadistatakse ümber järgmiselt:
                     
                                 —
                              
                              
                                 sündmuse „elektritoite katkestus” käivitab sõidukiüksus, kui see ei ole kalibreerimisrežiimis ning kui sisseehitatud liikumisanduri elektritoite katkestus kestab kauem kui 200 millisekundit (066);
                              
                           
                                 —
                              
                              
                                 adapteri elektritoite iga katkestus, mis kestab kauem kui 200 millisekundit, põhjustab sisseehitatud liikumisanduri elektritoite sama kestusega katkestuse. Adapteri elektritoite katkestuse piirmäära määrab kindlaks adapteri tootja;
                              
                           
                                 —
                              
                              
                                 sündmuse „liikumisandmete viga” käivitab sõidukiüksus sisseehitatud liikumisanduri ja sõidukiüksuse vahelise tavapärase andmevahetuse katkemisel ja/või sisseehitatud liikumisanduri ja sõidukiüksuse vahelise andmevahetuse ajal tekkiva andmete terviklikkuse või andmete autentimisega seotud vea puhul (067);
                              
                           
                                 —
                              
                              
                                 sündmuse „turbemurdekatse” käivitab sõidukiüksus, kui see ei ole kalibreerimisrežiimis, mis tahes muu sündmuse korral, mis mõjutab sisseehitatud liikumisanduri turvalisust (068);
                              
                           
                                 —
                              
                              
                                 „sõidumeeriku” rikke käivitab sõidukiüksus, kui see ei ole kalibreerimisrežiimis, sisseehitatud liikumisanduri iga rikke korral (070).
                              
                           
               
                     ADA_008
                  
                  
                     Sõidumeeriku tuvastatavad adapteri rikked on seotud sisseehitatud liikumisanduriga (071).
                  
               
                     ADA_009
                  
                  
                     Sõidukiüksuse kalibreerimisfunktsioon võimaldab ühendada liikumisanduri automaatselt sõidukiüksusega (154, 155).
                  
               
                     ADA_010
                  
                  
                     Käesoleva lisa 10. liite kohastes sõidukiüksuse turbe-eesmärkides kasutatavad mõisted „liikumisandur” ja „andur” viitavad sisseehitatud liikumisandurile.
                  
               4.   ADAPTERI KONSTRUKTSIOONI- JA FUNKTSIONAALSED NÕUDED
         4.1.   Sisenevate kiiruseimpulsside liidestamine ja kohandamine
         
                     ADA_011
                  
                  
                     Adapteri sisendliides võtab vastu sagedusimpulsse, mis kajastavad sõiduki kiirust ja läbitud vahemaad. Sisenevate impulsside elektrilised omadused on järgmised: määrab kindlaks tootja. Seadistused, mida saab muuta ainult tootja ja adapterit paigaldav volitatud töökoda, peavad adapteri kasutamisel võimaldama selle sisendi nõuetekohast liidestamist sõidukiga.
                  
               
                     ADA_012
                  
                  
                     Adapteri kasutamisel peab sisendi liides võimaldama korrutada või jagada sagedusimpulsse kindla teguriga, et kohandada neid väärtustele, mis jäävad käesolevas lisas määratletud k-teguri väärtuste vahemikku (4 000–25 000 impulssi/km). Seda kindlaksmääratud tegurit võivad programmeerida ainult adapteri tootja ja adapterit paigaldav volitatud töökoda.
                  
               4.2.   Sisenevate impulsside suunamine sisseehitatud liikumisandurisse
         
                     ADA_013
                  
                  
                     Sisenevad impulsid, mis võivad olla eespool kirjeldatud viisil kohandatud, suunatakse sisseehitatud liikumisandurisse nii, et liikumisandur tuvastab kõik sisenevad impulsid.
                  
               4.3.   Sisseehitatud liikumisandur
         
                     ADA_014
                  
                  
                     Impulsid mõjutavad sisseehitatud liikumisandurit, võimaldades sellel genereerida liikumisandmeid, mis kirjeldavad sõiduki liikumist täpselt ning samamoodi, nagu seda teeks sõiduki liikuva osaga mehaaniliselt ühendatud andur.
                  
               
                     ADA_015
                  
                  
                     Sõidukiüksus kasutab adapteri identimiseks liikumisanduri identimisandmeid (077).
                  
               
                     ADA_016
                  
                  
                     Sisseehitatud liikumisandurisse salvestatud paigaldusandmeid käsitatakse adapteri paigaldusandmetena (099).
                  
               4.4.   Turbenõuded
         
                     ADA_017
                  
                  
                     Adapteri korpus peab olema ehitatud nii, et seda ei ole võimalik avada. Adapter plommitakse nii, et füüsilise avamise katsed oleksid hõlpsasti tuvastatavad (näiteks visuaalsel vaatlusel, vt ADA_035).
                  
               
                     ADA_018
                  
                  
                     Sisseehitatud liikumisandur ei tohi olla adapterist eemaldatav ilma adapteri korpuse plommi(de) või anduri ja adapteri korpuse vahelise plommi lõhkumiseta (vt ADA_035).
                  
               
                     ADA_019
                  
                  
                     Adapter peab tagama, et liikumisandmeid on võimalik töödelda ja välja võtta ainult adapteri sisendi kaudu.
                  
               4.5.   Tööomadused
         
                     ADA_020
                  
                  
                     Adapter toimib täielikult temperatuurivahemikus (määrab kindlaks tootja sõltuvalt paigaldamiskohast) (159).
                  
               
                     ADA_021
                  
                  
                     Adapter toimib täielikult õhuniiskusevahemikus 10–90 % (160).
                  
               
                     ADA_022
                  
                  
                     Adapterit kaitstakse ülepinge, toiteallika pooluste vahetuse ja lühiste eest (161).
                  
               
                     ADA_023
                  
                  
                     Adapter vastab komisjoni direktiivile 2006/28/EÜ, (1) millega kohandatakse tehnika arenguga elektromagnetilist ühilduvust käsitlevat nõukogu direktiivi 72/245/EMÜ, ning seda kaitstakse elektrostaatiliste lahenduste ja siirete eest (162).
                  
               4.6.   Materjalid
         
                     ADA_024
                  
                  
                     Adapter vastab kaitseklassile (määravad kindlaks tootjad sõltuvalt paigaldamiskohast) (164, 165).
                  
               
                     ADA_025
                  
                  
                     Adapteri korpus on kollane.
                  
               4.7.   Märgised
         
                     ADA_026
                  
                  
                     Adapterile kinnitatakse kirjeldav tahvel, millele on kantud järgmised üksikasjad (169):
                     
                                 —
                              
                              
                                 adapteri tootja nimi ja aadress;
                              
                           
                                 —
                              
                              
                                 adapteri valmistamise aasta ja valmistajatehase osa number;
                              
                           
                                 —
                              
                              
                                 adapteri või adapterit sisaldava sõidumeeriku tüübikinnitusmärk;
                              
                           
                                 —
                              
                              
                                 adapteri paigaldamise kuupäev;
                              
                           
                                 —
                              
                              
                                 paigaldatud adapterit sisaldava sõiduki valmistajatehase tähis.
                              
                           
               
                     ADA_027
                  
                  
                     Kirjeldavale tahvlile kantakse ka järgmised üksikasjad (kui need ei ole loetavad sisseehitatud liikumisanduri välispinnal):
                     
                                 —
                              
                              
                                 sisseehitatud liikumisanduri tootja nimi;
                              
                           
                                 —
                              
                              
                                 sisseehitatud liikumisanduri valmistamise aasta ja valmistajatehase osa number;
                              
                           
                                 —
                              
                              
                                 liikumisanduri tüübikinnitusmärk.
                              
                           
               5.   SÕIDUMEERIKU PAIGALDAMINE ADAPTERI KASUTAMISEL
         5.1.   Paigaldamine
         
                     ADA_028
                  
                  
                     Sõidukitesse paigaldatavaid adaptereid tarnitakse üksnes sõidukitootjatele või liikmesriikide pädevate asutuste volitatud töökodadele, kellele on antud õigus digitaalsete sõidumeerikute paigaldamiseks, aktiveerimiseks ja kalibreerimiseks.
                  
               
                     ADA_029
                  
                  
                     Adapterit paigaldav volitatud töökoda kohandab sisendliidese ja valib vajaduse korral siseneva impulsi jagamisteguri.
                  
               
                     ADA_030
                  
                  
                     Adapterit paigaldav volitatud töökoda plommib adapteri korpuse.
                  
               
                     ADA_031
                  
                  
                     Adapter paigaldatakse võimalikult lähedale sellele sõidukiosale, millest sisenevad impulsid lähtuvad.
                  
               
                     ADA_032
                  
                  
                     Adapteri toitekaablid on punast (positiivne toitekaabel) ja musta (maanduskaabel) värvi.
                  
               5.2.   Plommimine
         
                     ADA_033
                  
                  
                     Kohaldatakse järgmisi plommimisnõudeid:
                     
                                 —
                              
                              
                                 adapteri korpus on plommitud (vt ADA_017);
                              
                           
                                 —
                              
                              
                                 sisseehitatud anduri korpus on plommitud adapteri korpuse külge, välja arvatud juhul, kui sisseehitatud andurit ei ole võimalik eemaldada adapteri korpuse plommi lõhkumata (vt ADA_018);
                              
                           
                                 —
                              
                              
                                 adapteri korpus on plommitud sõiduki külge;
                              
                           
                                 —
                              
                              
                                 adapteri ja sisenevaid impulsse edastava seadme vaheline ühendus on mõlemast otsast plommitud (mõistlikus ulatuses).
                              
                           
               6.   KONTROLL, ÜLEVAATUS JA REMONT
         6.1.   Korrapärased ülevaatused
         
                     ADA_034
                  
                  
                     Adapteri kasutamisel kontrollitakse sõidumeeriku igal korrapärasel ülevaatusel (teostatakse vastavalt I B lisa nõuetele 256–258) järgmist (257):
                     
                                 —
                              
                              
                                 et adapteril on nõuetekohased tüübikinnitusmärgid;
                              
                           
                                 —
                              
                              
                                 et adapteri ja selle kinnituste plommid on terved;
                              
                           
                                 —
                              
                              
                                 et adapter on paigaldatud vastavalt paigaldustahvlil märgitule;
                              
                           
                                 —
                              
                              
                                 et adapter on paigaldatud adapteri ja/või sõiduki tootja määratud viisil;
                              
                           
                                 —
                              
                              
                                 et adapteri paigaldamine on kontrollitava sõiduki puhul lubatud.
                              
                           
               7.   SÕIDUMEERIKU TÜÜBIKINNITUS ADAPTERI KASUTAMISEL
         7.1.   Üldosa
         
                     ADA_035
                  
                  
                     Sõidumeerik esitatakse tüübikinnituse saamiseks tervikuna, koos adapteriga (269).
                  
               
                     ADA_036
                  
                  
                     Iga adapteri võib esitada tüübikinnituse saamiseks eraldi või sõidumeeriku osana.
                  
               
                     ADA_037
                  
                  
                     Kõnealune tüübikinnitus sisaldab adapterit hõlmavaid funktsionaalseid katseid. Iga sellise katse positiivsed tulemused kinnitatakse asjakohase tunnistusega (270).
                  
               7.2.   Funktsionaalsertifikaat
         
                     ADA_038
                  
                  
                     Adapteri või adapterit sisaldava sõidumeeriku funktsionaalsertifikaat väljastatakse adapteri tootjale alles pärast kõikide allpool nimetatud funktsionaalsete miinimumkatsete edukat läbimist.
                     
                                 nr
                              
                              
                                 Katse
                              
                              
                                 Kirjeldus
                              
                              
                                 Nõuded
                              
                           
                                 1.
                              
                              
                                 
                                    Halduskontroll
                                 
                              
                           
                                 1.1.
                              
                              
                                 Dokumendid
                              
                              
                                 Adapteri dokumentide õigsus
                              
                              
                                  
                              
                           
                                 2.
                              
                              
                                 
                                    Visuaalne kontroll
                                 
                              
                           
                                 2.1.
                              
                              
                                 Adapteri vastavus dokumentidele
                              
                              
                                  
                              
                           
                                 2.2.
                              
                              
                                 Adapteri identimine/märgised
                              
                              
                                 ADA_026, ADA_027
                              
                           
                                 2.3.
                              
                              
                                 Adapteri materjalid
                              
                              
                                 163–167
                                 ADA_025
                              
                           
                                 2.4.
                              
                              
                                 Plommimine
                              
                              
                                 ADA_017, ADA_018, ADA_035
                              
                           
                                 3.
                              
                              
                                 
                                    Funktsionaalsed katsed
                                 
                              
                           
                                 3.1.
                              
                              
                                 Kiiruseimpulsside suunamine sisseehitatud liikumisandurisse
                              
                              
                                 ADA_013
                              
                           
                                 3.2.
                              
                              
                                 Sisenevate kiiruseimpulsside liidestamine ja kohandamine
                              
                              
                                 ADA_011, ADA_012
                              
                           
                                 3.3.
                              
                              
                                 Liikumise mõõtmise täpsus
                              
                              
                                 022–026
                              
                           
                                 4.
                              
                              
                                 
                                    Keskkonnakatsed
                                 
                              
                           
                                 4.1.
                              
                              
                                 Tootja katsete tulemused
                              
                              
                                 Tootja keskkonnakatsete tulemused
                              
                              
                                 ADA_020, ADA_021, ADA_022, ADA_023, ADA_024
                              
                           
                                 5.
                              
                              
                                 
                                    Elektromagnetiline ühilduvus
                                 
                              
                           
                                 5.1.
                              
                              
                                 Kiirgusemissioon ja vastuvõtlikkus
                              
                              
                                 Direktiivile 2006/28/EÜ vastavuse kontroll
                              
                              
                                 ADA_023
                              
                           
                                 5.2.
                              
                              
                                 Tootja katsete tulemused
                              
                              
                                 Tootja keskkonnakatsete tulemused
                              
                              
                                 ADA_023
                              
                           
               
      
         (1)  ELT L 65, 7.3.2006, lk 27.